Președintele egiptean Abdel Fattah al-Sissi a promis, într-o discuție cu președintele american Joe Biden, să permită trecerea ajutoarelor umanitare în Fâșia Gaza prin punctul de trecere Kerem Shalom, situat în sudul Israelului. Casa Albă a anunțat acest angajament vineri.
“Aceasta va ajuta să salveze vieţi”, adaugă comunicatul, potrivit căruia Biden, la rândul său, “s-a angajat pe deplin” să lucreze în favoarea redeschiderii unui alt punct de trecere, cel de la Rafah, singurul dintre Egipt şi enclava palestiniană, notează Agerpres.
Israelul, care desfăşoară operaţiuni militare la Rafah, a preluat controlul acestui post de frontieră la începutul lunii mai, astfel încât trecerea asistenţei umanitare este blocată.